# Bandera de l'Esperanto

### De Viquipèdia

La bandera de l'esperanto està composta per un fons verd amb un requadre blanc en el cantó superior esquerre, a l'interior del qual hi ha una estrela verda. El camp verd simbolitza esperança, el blanc pau i neutralitat i l'estrela de cinc puntes representa els cinc continents. Els esperantistes l'anomenen "Verda Stelo" (Estrela Verda).

Fou creada inicialment pel club d'esperanto de Boulogne-sur-Mer, a França. L'any 1905, en esta localitat, tingué lloc el primer Congrés Mundial d'Esperanto (Universala Kongreso de Esperanto) on es decidí aprovar la bandera com a símbol representatiu de l'idioma.

Alguns esperantistes són contraris a l'ús de la bandera tradicional, ja que la consideren massa nacionalística per a una llengua internacional. Per este motiu moltes organitzacions ja no en recomanen l'ús i en el seu lloc utilitzen una nova versió: el símbol jubileu (dos es verdes contraposades sobre camp blanc), creat el 1987 per un esperantista brasiler. Este altre símbol, per la seua banda, també és anomenat despectivament melono (meló) o ovo (ou) per alguns.

Molts esperantistes, tanmateix, continuen considerant la "Verda Stelo" com un símbol de solidaritat internacional. De vegades, quan els esperantistes estan de viatge, ensenyen la bandera per facilitar l'encontre amb uns altres esperantistes.

## [edita] Enllaços externs

- Esperanto Flag (en anglés)

Obtingut de "http://ca.wikipedia.org../../../b/a/n/Bandera_de_l%27Esperanto_e260.html"

Categories: Banderes | Esperanto

##### Views

- Article
- Discussió
- Revisió actual

##### Cerca